കനിയാതെ കര്ണാടക കേരള കുടക് പൊതുഗതാഗത നിരോധനം ഒക്ടോബര് 30 വരെ നീട്ടി കണ്ണൂര്: കോവിഡ് നിയന്ത്രണത്തിെന്റ പേരില് കര്ണാടക അതിര്ത്തി അടക്കല് തുടരുേമ്ബാള് നട്ടംതിരിയുകയാണ് മലയാളി കുടുംബങ്ങള്. കേരള കുടക് പൊതുഗതാഗത നിരോധനം ഒക്ടോബര് 30 വരെ നീട്ടിയതോടെ കര്ണാടകയിലുള്ള ആയിരക്കണക്കിന് മലയാളി കുടുംബങ്ങള്ക്ക് നാട്ടിലേക്കും തിരിച്ചുമുള്ള യാത്ര പ്രതിസന്ധിയില് തുടരുകയാണ്. മറ്റ് ചെക്പോസ്റ്റുകളില് അല്പം ഇളവുകള് ലഭിക്കുേമ്ബാള് പ്രധാന അതിര്ത്തിയായ മാക്കൂട്ടത്ത് കടുത്ത നിയന്ത്രണമാണ്. രണ്ടുഡോസ് വാക്സിന് എടുത്തവര്ക്കുപോലും ആര്.ടി.പി.സി.ആര് നെഗറ്റിവ് സര്ട്ടിഫിക്കറ്റ് നിര്ബന്ധമാണ്. ജില്ലയില്നിന്ന് ബംഗളൂരുവിലേക്ക് കെ.എസ്.ആര്.ടി.സിയുടെ ഒറ്റ സര്വിസ് മാത്രമാണ് നിലവിലുള്ളത്. കണ്ണൂരില്നിന്ന് രാവിലെ 7.30ന് പുറപ്പെടുന്ന ബസ് പിറ്റേന്ന് രാവിലെ ഒമ്ബതിന് ബംഗളൂരുവില്നിന്ന് മടങ്ങും. മാനന്തവാടി വഴിയാണ് ഈ ബസ് പോകുന്നത്. തലശ്ശേരി, പയ്യന്നൂര് ഡിപ്പോകളില്നിന്ന് കര്ണാടകയിലേക്ക് സര്വിസ് നടത്തിയിരുന്ന ബസുകളെല്ലാം ഓട്ടം നിര്ത്തി. കണ്ണൂരില്നിന്ന് നാലും തലശ്ശേരി, പയ്യന്നൂര് ഡിപ്പോകളില്നിന്ന് രണ്ടുവീതവും ബസുകളാണ് നേരത്തെ ബംഗളൂരുവിലേക്ക് സര്വിസ് നടത്തിയിരുന്നത്. മൈസൂരു ബസുകളും ഓടുന്നില്ല. ലോക്ഡൗണ് നിയന്ത്രണങ്ങളില് ഇളവുവന്നതോടെ ഈ സര്വിസുകള് പുനഃസ്ഥാപിക്കുന്നതിനിടയിലാണ് കേരളത്തില് കോവിഡ് കേസുകള് കൂടുതലാണെന്ന പേരില് കര്ണാടക വീണ്ടും ഗതാഗത നിരോധനം ഏര്പ്പെടുത്തിയത്. നിലവില് ഒക്ടോബര് 30 വരെയാണ് നിരോധനം. പഠന, ജോലി, കച്ചവട, കൃഷി ആവശ്യങ്ങള്ക്കായി അതിര്ത്തികടന്ന ആയിരക്കണക്കിന് ആളുകളാണ് ഇതോടെ ബുദ്ധിമുട്ടിലായത്. സ്വകാര്യ ബസുകള് വലിയ നിയന്ത്രണങ്ങളൊന്നുമില്ലാതെ കാസര്കോട് സുള്ള്യ വഴിയാണ് അതിര്ത്തി കടക്കുന്നത്. നേരത്തെ അമ്ബതോളം വാഹനങ്ങള് സര്വിസ് നടത്തിയിരുന സ്ഥാനത്ത് ഇപ്പോള് 10 എണ്ണം മാത്രമാണ് ഓടുന്നത്. സ്വകാര്യ വാഹനങ്ങളും മാക്കൂട്ടം കടക്കാന് പാടുപെടുകയാണ്. കോവിഡ് ഒതുങ്ങിയതോടെ ബംഗളൂരുവിലെ ചില കമ്ബനികള് വര്ക്ക് ഫ്രം ഹോം സമ്ബ്രദായം അവസാനിപ്പിക്കാന് തുടങ്ങിയിട്ടുണ്ട്. നിലവില് നാട്ടിലായ ജീവനക്കാര് കര്ണാടകയിലേക്ക് കടക്കാന് പാടുപെടുകയാണെന്നും കുട്ടികള് അടങ്ങുന്ന കുടുംബമടക്കം കിലോമീറ്ററുകള് ചുറ്റിയാണ് അതിര്ത്തി കടക്കുന്നതെന്നും ബംഗളൂരുവില് ജോലിചെയ്യുന്ന ഗൗതം പറഞ്ഞു. മാക്കൂട്ടത്ത് താല്ക്കാലിക കെട്ടിടമൊരുക്കി നിരീക്ഷണ കാമറകളടക്കം സ്ഥാപിച്ചാണ് കര്ണാടക ചെക്പോസ്റ്റിലെ നടപടികള് കര്ശനമാക്കുന്നത്. നവംബര് ആദ്യത്തോടെ ഗതാഗതം സുഗമമാകുമെന്നാണ് പ്രതീക്ഷിക്കുന്നത്. കേരളത്തില് രോഗസ്ഥിരീകരണ നിരക്ക് അഞ്ച് ശതമാനത്തില് താഴെ വന്നാല് മാത്രമേ നിയന്ത്രണങ്ങളില് ഇളവുവരുത്താന് സാധ്യതയുള്ളൂവെന്നും സൂചനയുണ്ട്. കണ്ണൂര് വഴി പൊതുഗതാഗതം പുന:സ്ഥാപിക്കണമെന്നാവശ്യപ്പെട്ട് കര്ണാടക ആര്.ടി.സി സര്ക്കാറിനെ സമീപിച്ചതായാണ് വിവരം.